Kierrätyspaperi on nimensä mukaisesti kaikentyyppistä kierrätettyä paperia. Kierrätyspaperista puhdistetaan lika ja painomuste, jonka jälkeen paperi liuotetaan kierrätysmassaksi. Massa toimii raaka-aineena paperille ja kartongille. Kierrätyskuidun seassa on aina hieman uutta kuitua, sillä puukuitua voi kierrättää korkeintaan seitsemän kertaa. Kuitu heikkenee jokaisella kierrätyskerralla ja elinkaarensa päässä suodatetaan pois kierrätysprosessissa.
Kierrätyspaperiin saattaa jäädä epäpuhtauksia painoväreistä, liimoista ja muista kemikaaleista. Myös mikrobiologinen laatu saattaa olla neitseellisestä kuidusta valmistettua paperia huonompi. Tämän takia kierrätyskuitua ei suositella käytettäväksi suorassa kontaktissa rasvaisiin tai vesipitoisiin elintarvikkeisiin kuten kala tai leikkeleet.
Yleinen kierrätyskuidun käyttökohde on täytepakkaamisessa suosittu edullinen makulatuuripaperi.